Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew bil-posta, bin-numru ta' referenza Nru M.7000 — Liberty Global/Ziggo, fl-indirizz li ġej: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7145. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqsam it-tħassib tal-Kummissjoni espress fl-abbozz tad-Deċiżjoni tagħha kif ikkomunikat lill-Kumitat Konsultattiv fil-5 ta' Frar 2014 skont l-Artikolu 101 tat-Trattat dwar il-Funzjonament tal-Unjoni Ewropea ("TFUE") u l-Artikolu 53 tal-Ftehim taż-ŻEE. Il-Kumitat Konsultattiv jaqbel mal-Kummissjoni li l-proċedimenti dwar Visa Europe jistgħu jiġu konklużi permezz ta' deċiżjoni skont l-Artikolu 9(1) tar-Regolament (KE) Nru 1/2003. Il-Kumitat Konsultattiv jaqbel mal-Kummissjoni li l-impenji offruti minn Visa Europe huma xierqa, neċessarji u proporzjonati u għandhom isiru jorbtu legalment fuq Visa Europe. Il-Kumitat Konsultattiv jaqbel mal-Kummissjoni li, fid-dawl tal-impenji offruti minn Visa Europe, m'għadx hemm raġunijiet għal azzjoni mill-Kummissjoni kontra Visa Europe, bla preġudizzju għall-Artikolu 9(2) tar-Regolament (KE) Nru 1/2003. Il-Kumitat Konsultattiv jitlob lill-Kummissjoni tikkunsidra kwalunkwe punti oħrajn li tqajmu matul id-diskussjoni. Fil-31 ta' Lulju 2012, il-Kummissjoni nnotifikat lil Visa Europe b'Dikjarazzjoni Supplimentari ta' Oġġezzjonijiet ("id-DSO") li fiha hi esprimiet, prinċipalment, l-opinjoni preliminari li l-iffissar mill-iskema tal-Visa ta' MIFs u ċerti regoli relatati applikabbli għal tranżazzjonijiet imwettqa billi jintużaw karti ta' kreditu tal-konsumaturi bl-isem tal-VISA fejn il-kummerċjant ikun jinsab ġewwa ż-ŻEE ma setgħux ikunu eżenti mill-projbizzjoni stipulata fl-Artikoli 101(1) TFUE u 53(1) ŻEE. F'Awwissu 2012, Visa Europe ngħatat aċċess għall-fajl permezz ta' DVD fil-format access-to-file. Hija talbet aktar aċċess għal: (1) riżultati ta' stħarriġ dwar banek akkwirenti mwettaq mill-Kummissjoni fl-2010 ("l-Istħarriġ tal-Akkwirenti") u (2) dokumenti li jikkonċernaw studju kkuntrattat mill-Kummissjoni fl-2008 dwar "L-ispejjeż u l-benefiċċji għan-negozjanti meta jaċċettaw metodi differenti ta' pagamenti" ("L-Istudju tal-Ispejjeż"). Bi tweġiba għat-talba ta' Visa Europe, id-DĠ għall-Kompetizzjoni ppropona l-organizzazzjoni ta' kmamar tad-dejta separati li bihom konsulenti legali esterni ta' Visa Europe jkollhom aċċess biss għal informazzjoni kwalitattiva anonimizzata mressqa minn banek akkwirenti fil-kuntest tal-Istħarriġ tal-Akkwirenti u l-konsulenti ekonomiċi esterni tagħha jkollhom aċċess biss għal informazzjoni kwantitattiva. Il-konsulenti legali esterni ta' Visa Europe għaldaqstant kisbu aċċess f'Jannar 2013 għal parti mill-informazzjoni tal-banek akkwirenti dwar "akkwisti transfruntieri". Madankollu, fir-rigward tal-kumplament tal-informazzjoni tal-banek akkwirenti, Visa Europe ma qablitx mad-DĠ għall-Kompetizzjoni dwar ċerti regoli li jirregolaw it-termini tal-aċċess għall-kamra tad-dejta u rreferiet il-kwistjoni lili skont l-Artikolu 7 tad-Deċiżjoni 2011/695/UE. B'mod partikolari, Visa Europe talbitni: (a) biex nippermetti d-divulgazzjoni lill-konsulenti esterni tagħha tal-pajjiż ta' kull bank li pparteċipa fl-Istħarriġ tal-Akkwirenti; (b) biex nimmodifika r-regola li permezz tagħha l-konsulenti legali u ekonomiċi esterni kellhom aċċess biss għad-dejta kwalitattiva u kwantitattiva rispettivament. Jien irrifjutajt it-talba (a) peress li kien hemm riskju serju li l-identità tal-banek li pparteċipaw fl-Istħarriġ tal-Akkwirenti jiġi żvelat jekk il-pajjiżi tal-oriġini tagħhom jiġu divulgati. Barra minn hekk, Visa Europe ma kinitx ippruvat li informazzjoni dwar il-pajjiżi tal-oriġini ta' dawk il-banek kienet indispensabbli għall-eżerċizzju tad-drittijiet ta' difiża tagħha. Fir-rigward ta' (b), ikkonkludejt li l-konsulenti legali u ekonomiċi esterni ta' Visa Europe għandhom jingħataw aċċess għall-informazzjoni kollha fil-kmamar tad-dejta, peress li l-limitazzjonijiet ta' aċċess proposti ma dehrux iġġustifikati fiċ-ċirkustanzi tal-każ sabiex titħares informazzjoni kunfidenzjali u, min-naħa l-oħra, kien importanti mill-perspettiva tad-drittijiet ta' difiża ta' Visa Europe li l-konsulenti ekonomiċi u legali jkunu jistgħu jikkonsultaw lil xulxin fuq id-dokumenti li jkun hemm aċċess għalihom. Visa Europe wieġbet għal partijiet tad-DSO fi Frar 2013, wara li d-DĠ għall-Kompetizzjoni estenda l-perjodu inizjali ta' 12-il ġimgħa li fih kellha tiġi ppreżentata risposta. L-abbozz tad-deċiżjoni tal-Kummissjoni jagħmel l-impenji offruti vinkolanti fuq Visa Europe għal erba' snin. Id-deċiżjoni tikkonkludi, essenzjalment, li ma għadx hemm raġunijiet għal azzjoni fir-rigward tal-MIFs stabbiliti minn Visa Europe li jirrigwardaw tranżazzjonijiet imwettqa ġewwa ż-ŻEE li jużaw il-karti tal-ħlas tal-konsumaturi li jkunu bl-isem tal-VISA u r-regoli ta' Visa Europe dwar akkwisti transfruntieri. Fid-dawl ta' dan kollu ta' hawn fuq, inqis li l-ħarsien effettiv tad-drittijiet proċedurali tal-partijiet kollha ġie rrispettat. Brussell, id-19 ta' Frar 2014. Fid-Dikjarazzjoni ta' Oġġezzjonijiet tagħha tat-3 ta' April 2009, ("id-Dikjarazzjoni ta' Oġġezzjonijiet"), il-Kummissjoni waslet għal konklużjoni proviżorja li Visa Europe kisret l-Artikolu 101 tat-Trattat u l-Artikolu 53 tal-Ftehim taż-ŻEE meta stabbilixxiet il-MIFs. Fit-8 ta' Diċembru 2010, il-Kummissjoni adottat deċiżjoni skont l-Artikolu 9 tar-Regolament (KE) Nru 1/2003 ("id-deċiżjoni ta' impenn ta' debitu"). Id-deċiżjoni għamlet legalment vinkolanti għal erba' snin għal Visa Europe l-impenji li (i) l-medja peżata tal-MIF applikabbli għal tranżazzjonijiet ta' debitu tal-konsumatur koperti mill-proċedimenti tiġi llimitata sa 0,20 % u (ii) żżomm u/jew tintroduċi għadd ta' tibdiliet fir-regoli tan-netwerk tagħhom. Fid-Dikjarazzjoni Supplimentari ta' Oġġezzjonijiet tagħha tal-31 ta' Lulju 2012 ("id-Dikjarazzjoni Supplimentari ta' Oġġezzjonijiet") il-Kummissjoni rriformulat u rfinat iktar l-oġġezzjonijiet tagħha fir-rigward ta' tariffi ta' interskambju b'mod multilaterali tal-kards ta' kreditu tal-konsumatur ("MIFs"). Estendiet ukoll l-ambitu tal-proċedimenti għall-applikazzjoni diretta ta' MIFs Interreġjonali (jew internazzjonali) meta negozjanti jinsabu fiż-ŻEE u mxiet ukoll mal-opinjoni preliminarja li r-regoli tal-Visa Europe dwar l-akkwist transfruntiera kisru l-Artikolu 101 tat-Trattat u l-Artikolu 53 tal-Ftehim taż-ŻEE. It-tariffi tal-interkambju jitħallsu minn bank kummerċjali ("l-akkwirent") lill-bank ta' detentur ta' kard ("l-emittent") għal kull tranżazzjoni li tkun saret fi stabbiliment ta' negozju b'kard tal-ħlas. Meta detentur ta' kard juża kard tal-ħlas biex jixtri oġġetti jew servizzi mingħand negozjant, in-negozjant iħallas tariffa għas-servizz tan-negozjant lill-akkwirent tiegħu. L-akkwirent iżomm parti minn din it-tariffa (il-marġni tal-akkwirent), parti tingħadda lill-emittent (l-MIF) u parti żgħira tingħadda lill-operatur tal-iskema (f'dan il-każ Visa). Fil-prattika, parti kbira mit-tariffa għas-servizz tan-negozjant hija ddeterminata mill-MIF. Fis-sistema tal-Visa Europe, akkwirenti transfruntieri huma soġġetti għal regola ta' mandat għall-applikazzjoni tal-MIFs li huma applikabbli fil-pajjiż tat-tranżazzjoni. Skont din ir-regola, akkwirenti transfruntieri għandhom japplikaw bħala awtomatiċi il-MIFs speċifiċi tal-Pajjiż jew il-MIFs Intrareġjonali jew il-MIFs domestiċi rreġistrati. Membri tal-ħruġ u tal-akkwist tal-Visa fil-pajjiż tat-tranżazzjoni u akkwirenti transfruntieri jistgħu jiddevjaw minn MIFs domestiċi jew MIFs speċifiċi tal-Pajjiż billi jikkonkludu ftehim bilaterali li jinvolvi tariffi baxxi jew tal-interkambju. Madankollu, akkwirenti transfruntieri huma soġġetti li jkunu fi żvantaġġ jekk iridu jidħlu fi ftehim bilaterali ta' dan it-tip, għax x'aktarx ma jkollhomx rabtiet b'saħħithom ma' emittenti domestiċi F'pajjiżi fejn hemm ftehim bilaterali sinifikanti li jinvolvi akkwirenti domestiċi, akkwirenti transfruntieri tipikament ikollhom japplikaw il-MIFs għoljin speċifiċi tal-Pajjiż jew il-MIFs Intrareġjonali jew il-MIFs domestiċi rreġistrati. Din ir-regola hija kkunsidrata wkoll bħala restrizzjoni fuq il-prezz u waħda territorjali u skont l-għan jew l-effett, li tfixkel l-akkwirenti f'pajjiżi fejn il-MIF hija iktar baxxa biex toffri s-servizzi tagħhom f'pajjiżi oħrajn bi prezzijiet li jirriflettu l-MIFs baxxi tagħhom. Fid-dawl tal-objettiv tal-ksib ta' suq intern fi ħlasijiet, din hija restrizzjoni serja ħafna li ma tidhirx iġġustifikata. Diviżjoni artifiċjali bħal din tas-swieq tal-akkwist hija ta' ħsara għall-konsumaturi, billi n-negozjanti huma obbligati jħallsu prezzijiet ogħla għal servizzi tal-akkwist. Għalhekk il-Kummissjoni adottat l-opinjoni preliminari fid-Dikjarazzjoni Supplimentari ta' Oġġezzjonijiet li l-objettiv u l-kontenut ta' din ir-regola għandhom iżommu d-diviżjoni tas-swieq nazzjonali billi jillimitaw il-kompetizzjoni tad-dħul u tal-prezzijiet minn akkwirenti transfruntieri. Fl-10 ta' Mejju 2013 Visa Europe offriet impenji skont l-Artikolu 9 tar-Regolament (KE) Nru 1/2003 biex ittaffi t-tħassib tal-Kummissjoni dwar il-kompetizzjoni. Fl-14 ta' Ġunju 2013, ġie ppubblikat avviż f'Il-Ġurnal Uffiċjali tal-Unjoni Ewropea skont l-Artikolu 27(4) tar-Regolament (KE) Nru 1/2003, li jagħti taqsira tal-kawża u tal-impenji proposti u li jistieden lill-partijiet terzi interessati jagħmlu l-osservazzjonijiet tagħhom dwar l-impenji fi żmien xahar mill-pubblikazzjoni. Fit-30 ta' Awwissu 2013, il-Kummissjoni kkomunikat lil Visa Europe l-osservazzjonijiet li waslu mill-partijiet terzi interessati wara l-pubblikazzjoni tal-avviż. Fil-5 ta' Novembru 2013, Visa Europe ressqet verżjoni riveduta tal-impenji tagħha. Permezz tad-Deċiżjoni tagħha tat-26 ta' Frar 2014, skont l-Artikolu 9 tar-Regolament (KE) Nru 1/2003, il-Kummissjoni rendiet dawn l-impenji riveduti bħala vinkolanti fuq Visa Europe għal erba' snin. Il-kontenut ewlieni tal-impenji huwa miġbur fil-qosor hawn taħt: Visa Europe timpenja ruħha li tillimita l-medja ppeżata ta' kull sena tal-MIFs tagħha tal-kreditu Intra-ŻEE applikabbli għal tranżazzjonijiet li jsiru bil-kards tagħha ta' kreditu tal-konsumatur għal livell ta' 0,3 % xahrejn wara n-notifika tad-deċiżjoni ta' impenn lil Visa Europe. Dan il-limitu se japplika wkoll separatament sentejn wara n-notifika tad-deċiżjoni ta' impenn f'kull wieħed minn dawk il-pajjiżi taż-ŻEE li għalihom Visa Europe tistabbilixxi direttament ir-rati domestiċi speċifiċi tal-MIF għall-konsumaturi u f'dawk il-pajjiżi taż-ŻEE fejn il-MIFs ta' kreditu Intra-ŻEE japplikaw fin-nuqqas ta' MIFs oħrajn. Visa Europe qed tipproponi wkoll li tiżgura li, mill-1 ta' Jannar 2015, il-limitu ta' debitu ta' 0,2 % tal-MIF japplika wkoll għall-MIFs kollha stabbiliti minn Visa Europe li jirrigwardaw it-tranżazzjonijiet imwettqa ma' negozjanti li jinsabu fiż-ŻEE b'kards ta' debitu tal-konsumatur tal-Visa maħruġa f'pajjiżi mhux fiż-ŻEE li jagħmlu parti mit-territorju ta' Visa Europe ("MIFs ta' debitu intra-Visa Europe li mhumiex fiż-ŻEE"). Visa Europe timpenja ruħha li tamenda r-regoli tagħha dwar l-akkwist transfruntier mill-1 ta' Jannar 2015 biex tippermetti lill-akkwirenti transfruntieri biex jew joffru l-MIF tad-debitu domestiku jew il-MIF tal-kreditu domestiku applikabbli fil-post tan-negozjant jew rata MIF ta' 0,2 % għal tranżazzjonijiet ta' debitu tal-konsumatur u 0,3 % għal tranżazzjonijiet ta' kreditu tal-konsumatur, soġġetti għal ċerti kundizzjonijiet. Visa Europe timpenja ruħha li tkompli timplimenta aktar miżuri ta' trasparenza. Partikolarment, Visa Europe timpenja ruħha li: iddaħħal regola li titlob lill-akkwirenti joffru lin-negozjanti pprezzar tal-ħlas għas-servizz tan-negozjant fuq bażi "MIF plus plus" għal tariffa amministrattiva (fi kliem ieħor, l-akkwirenti jridu, jekk mitluba, jikkategorizzaw b'mod ċar fil-kuntratti u l-fatturi tagħhom l-MSC fi tliet komponenti, jiġifieri l-MIF, is-sistemi tat-tariffi l-oħra kollha ta' ħlas applikabbli u t-tariffa tal-akkwirent). Visa Europe se titlob lill-akkwirenti jimplimentaw din ir-regola fi żmien 12-il xahar wara n-notifika tad-deċiżjoni ta' impenn lil Visa Europe fir-rigward tal-ftehim il-ġdid kollu u fi żmien 18-il xahar għall-kuntratti eżistenti; tintroduċi struttura simplifikata tal-MIF għall-MIFs stabbiliti minn Visa Europe li tipprevedi tnaqqis ta' mill-inqas 25 % fl-għadd ta' kategoriji tat-tariffi biex tgħin it-trasparenza u t-tqabbil bejn ir-rati. Visa Europe jkollha taħtar Fiduċjarju ta' Monitoraġġ biex jissorvelja l-konformità ta' Visa Europe mal-impenji tagħha. Qabel il-ħatra, il-Kummissjoni jkollha s-setgħa li tapprova jew li tirrifjuta l-Fiduċjarju propost. L-impenji se jkunu validi għal perjodu ta' erba' snin mid-data tan-notifika tad-deċiżjoni ta' impenn lil Visa Europe. Il-limitu pprovdut fl-impenji, għall-medja ppeżata tal-MIFs ġie vvalutat skont il-MIT (Merchant Indifference Test). Id-deċiżjoni ssib li l-impenji huma xierqa u meħtieġa biex jindirizzaw it-tħassib identifikat mid-Dikjarazzjoni tal-Oġġezzjonijiet u mid-Dikjarazzjoni Supplimentari tal-Oġġezzjonijiet mingħajr ma jkunu sproporzjonati. Il-Kumitat Konsultattiv fil-Qasam tal-Prattiki Restrittivi u Pożizzjonijiet Dominanti ħareġ opinjoni favorevoli dwar l-adozzjoni tad-deċiżjoni fis-17 ta' Frar 2014. Fid-19 ta' Frar 2014 l-Uffiċjal tas-Seduta ħareġ ir-rapport finali tiegħu. Id-deċiżjoni temmet il-proċedimenti f'dak li jirrigwarda t-tariffi tal-Kreditu Intra-ŻEE tal-iskambji miftiehma b'mod multilaterali tal-Visa Europe, MIFs tal-Kreditu Domestiċi stabbiliti minn Visa Europe, MIFs ta' Kreditu Intra-Visa Europe Mhux fiż-ŻEE u MIFs ta' Debitu, MIFs Internazzjonali u r-regola ta' Visa Europe fuq il-MIF applikabbli fil-każ ta' akkwist transfruntier. Madankollu, id-deċiżjoni, ma' tkoprix il-MIFs stabbiliti minn Visa Inc. u l-Assoċjazzjoni tas-Servizz Internazzjonali tal-Visa li l-Kummissjoni se tkompli tinvestiga. Permezz tal-ittra datata s-16 ta' April 2014 riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lir-Repubblika tal-Latvja bid-deċiżjoni tagħha li tagħti bidu għall-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea dwar il-miżura msemmija hawn fuq. Il-partijiet interessati jistgħu jressqu l-kummenti tagħhom għall-miżuri li dwarhom il-Kummissjoni tiftaħ proċedura, fi żmien għaxart ijiem mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti se jiġu trażmessi lir-Repubblika tal-Latvja Il-parti interessata li tressaq il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Minn dak iż-żmien, fil-kuntest ta' monitoraġġ il-pjan ta' ristrutturar approvat u l-impenji relatati, il-Kummissjoni identifikat għajnuna mogħtija mil-Latvja lil hinn mill-miżuri ta' għajnuna diġà approvati mill-Kummissjoni. Abbażi tad-dokumenti li waslu għand il-Kummissjoni, jirriżulta li l-Latvja daħħlet fis-seħħ il-miżuri li ġejjin mingħajr notifika minn qabel lill-Kummissjoni: fit-22 ta' Mejju 2009, il-Latvja tat lil AS Parex banka self subordinat, li jikkwalifika bħala kapital tal-Grad 2, b'maturità ta' seba' snin, li jaqbeż l-ammont massimu ta' maturità ta' ħames snin approvat mill-Kummissjoni fir-regoli dwar l-għajnuna mill-Istat; fis-27 ta' Ġunju 2013, il-Latvja tat lil AS Citadele banka estensjoni ta' 18-il xahar addizzjonali tal-maturità fuq l-ammont pendenti tal-istess self subordinat; sa mill-2011 il-Latvja pprovdiet lil AS Reverta b'sostenn ta' likwidità f'eċċess tal-limitu massimu approvat mill-Kummissjoni permezz tad-Deċiżjoni tagħha tal-15 ta' Settembru 2010. Barra minn hekk, jirriżulta li l-Latvja naqset milli tikkonforma mal-impenn tagħha li tneħħi n-Negozju tal-Ġestjoni ta' Ġid ta' AS Citadele banka sal-iskadenzi pprovduti. AS Parex banka u sussegwentement AS Citadele banka u AS Reverta irċivew miżuri mil-Latvja minbarra l-miżuri ta' għajnuna approvati mill-Kummissjoni skont ir-regoli dwar l-għajnuna mill-Istat. Abbażi tal-fatti li: kemm il-maturità inizjali ta' seba' snin kif ukoll dik estiża tad-dejn subordinat u s-sostenn ta' likwidità akbar b'mod ċar jirrappreżentaw vantaġġi addizzjonali meta mqabbla mal-miżuri ta' għajnuna approvati, u għalhekk huma għajnuna addizzjonali (minħabba li l-kriterji l-oħra kollha fl-Artikolu 107(1) tat-Trattat għadhom fis-seħħ); u fl-assenza ta' kwalunkwe notifika lill-Kummissjoni għal dawk il-miżuri ta' għajnuna addizzjonali, il-Kummissjoni għalhekk tqis li dawn it-tliet miżuri jirrappreżentaw għajnuna illegali. Il-Kummissjoni tinnota li, fuq il-bażi tal-informazzjoni disponibbli bħalissa, il-Latvja ma ressqitx argumenti biex turi l-kompatibbiltà tal-għajnuna li tirriżulta minn seba' snin ta' maturità oriġinali tas-self subordinat u l-estensjoni ta' 18-il xahar addizzjonali tal-maturità tad-dejn subordinat. Il-Kummissjoni tinnota wkoll li l-Latvja ma ressqitx argumenti biex turi l-kompatibbiltà tal-għajnuna li tirriżulta mis-sostenn tal-likwidità addizzjonali mogħti lil AS Reverta. Il-Latvja kkonfermat li n-Negozju tal-Ġestjoni ta' Ġid ma kienx divestit sal-iskadenza maqbula. Dan jikkostitwixxi ksur tal-patti tad-Deċiżjoni Finali Parex u għalhekk użu ħażin tal-għajnuna mogħtija. Fir-rigward għall-għajnuna llegali deskritta hawn fuq, il-Kummissjoni tikkonkludi li tqajmu dubji dwar il-kompatibilità mas-suq intern fuq il-bażi tal-informazzjoni disponibbli f'dan iż-żmien. Għalhekk il-Kummissjoni ddeċidiet li tiftaħ proċedura formali ta' investigazzjoni skont l-Artikoli 13(1) u 4(4) tar- Regolament (KE) Nru 659/1999. Barra minn hekk, il-Kummissjoni tikkonkludi li l-ksur ta' impenn biex ikun divestit n-Negozju tal-Ġestjoni ta' Ġid jikkostitwixxi użu ħażin ta' għajnuna. Il-Kummissjoni għalhekk iddeċidiet li tiftaħ proċedura ta' investigazzjoni formali anke għal użu ħażin ta' għajnuna skont l-Artikolu 16 tar-Regolament (KE) Nru 659/1999. Skont l-Artikolu 14 tar-Regolament tal-Kunsill (KE) Nru 659/1999, kull għajnuna illegali tista' tkun soġġetta għal irkupru mingħand il-benefiċjarju.
Extracted from C_147_2014.html